Uuring: Kagu-Eesti jäätmetest saaks toota hulganisti biogaasi
#000005
Kagu-Eesti ringbiomajanduse arenguvõimalusi uurinud Eesti Maaülikooli teadlased leidsid, et praegu läheb raisku hulk biolagunevaid jäätmeid, mida saaks kasutada biogaasi tootmiseks.
#000007
Rando Värnik uuris kolleegidega Võru-, Valga- ja Põlva maakonna näitel, kui palju tekib seal tegutsevate põllumajandus-, toiduainete- ja joogitootmise sektoris tootmise kõrvalsaadusi ja biolagunevaid jäätmeid. Samuti vaatasid nad, mida kõrvalsaadustega praegu tehakse ja andsid soovitusi nimetatud valdkondades tekkivate biolagunevate jäätmete ringbiomajanduslikuks väärindamiseks.
#000008
Tulemustest selgus, et Kagu-Eestis tekib kõrvalsaadusena kõige enam piimatootmisest ning sea- ja linnukasvatusest pärinevat vedelsõnnikut. Eeskätt leiab see praegu rakendust põldude väetamisel. Samas võimaldaks autorite arvutuste kohaselt aastaringne pidev ja ühtlane vedelsõnnikuvoog rajada Põlvamaale 5,2, Valgamaale 2,9 ja Võrumaale 1,1 biogaasi tootmise kääritit mahuga 4000 m3.
#000009
Biogaasijaamade võimalikud asukohad Kagu-Eestis arvestades loomakasvatusehitiste paiknemist, tekkivat sõnnikukogust ja 10 kilomeetri puhvertsooni. Autor/allikas: Eesti Maaülikool, Maamajanduse ökonoomika õppetool
#000010
Taimekasvatuses tekib kõrvalsaadusena kõige rohkem põhku, mis jäetakse samuti enamasti põllule väetiseks.
#000011
Samas tuli välja, et Kagu-Eesti põllumajandustootjate, toiduainete ja joogitootjate huvi ettevõttes tekkivate kõrvalsaaduste ja biolagunevate jäätmete väärindamise vastu on kõrge. Küsitletud ettevõtjatest olid 55 protsenti huvitatud nimetatud saaduste väärindamisalasest koostööst teiste ettevõtetega.
#000013
Seda kinnitasid ka uuringule eelnenud ning uuringu järgselt Võrumaa Arenduskeskuse eestvedamisel Võrus toimunud seminarid. Kohalike ettevõtjate, omavalitsuste ja teiste huviliste osavõtt oli Värniku ja ta kolleegide sõnul arvukas.
#000014
Enim tunnevad põllumajandustootjad puudust püsirohumaade niite väärindamise võimalustest ning nende kõrvalsaaduste ja biolagunevate jäätmete kohapealsest väärindamisest, mis seni antakse üle jäätmekäitlejale.
#000015
Kohalikud ettevõtjad kavandavad praegu kaht biogaasijaama Põlvamaale ja pikemas vaates Valgamaale. Teadlaste arvutuste kohaselt oleks mõtet rajada üks biogaasijaam lisaks Põhja-Võrumaale.
#000016
Värnik lähtus kolleegidega töö koostamisel riiklikest andmebaasidest. Täiendavalt korraldasid nad sihtrühma hulgas telefoniküsitluse, fookusrühma arutelu ja tegid veel paar personaalintervjuud.
#000017
Uuringuga saab tutvuda EMÜ kodulehel.
#000018
Kratt ennustab Pariisi kliimaeesmärgi purunemist lähikümnendiks
#000019
Linnaojade taastamine turgutab loodusrikkust ja inimest
#000020
Häiringud kimbutavad Euroopa metsasid üha sagedamini
#000021
Eestis tasub päikest püüda läänest
#000022
Looduskaitsealad putukaile ja ämblikele kaitset ei paku
#000024
Lumepuudus suusakeskustes võib mõjutada maailma kliimapoliitikat
#000025
Tehiskaaslane ja tehismõistus kaardistavad maailma prügi
#000027
Teadusuuringud viitavad põhjavee ja allikate olukorra halvenemisele
#000029
TTÜ teadlane: põllumajanduse mõju Eesti vee kvaliteedile on üsna suur
#000031
DNA valmistamise mehhanismi uurimine kannustab vähiravi leidmist
#000035
Erakondade haridusdebatis küttis kirgi vaid poliitilise sekkumise määr
#000038
Maailm leekides: suurpõlengutele annab hoogu inimlik jaanalindlus ja jumalakompleks
#000041
Suur analüüs: kas elektriauto ikka säästab kliimat?
#000043
Analüüs: biokütustest on kasu, kuniks mets püsti jääb
#000044
ÜRO kliimaraport: võimalus kõige hullema ära hoidmiseks on peaaegu käest kadunud
#000046
Eesti mudakivi ehk graptoliitargilliit – kas oht või kasulik maavara?
#000048
17 halli varjundit: kas mahetootmine on tavatootmisest keskkonnasõbralikum?
#000050
Bakalaureusetöö: Eesti kliimasse sobivat kvaliteetset ehitusmaterjali saab otse põllult
#000053
Teadlased ei näe Emajõe tselluloositehase plaane loodussäästlikena
#000054
Eestlased loodavad asenduslihaga planeeti päästa
#000055